Aš Salomėja Ilona Rūkienė metus dirbau Lietuvos žydų bendruomenės tinklapio žurnaliste ir norėčiau tęsti šį darbą, todėl dalyvauju Viešuosiuose pirkimuose. Esu baigusi Vilniaus universitete anglų kalbos ir literatūros specialybę ir po baigimo daugiau kaip 40 metų dirbau žurnalistinį darbą LRT radijuje ( įstaigos pavadinimas keitėsi kelis kartus) .Esu gimusi ir užaugusi Vilniuje,todėl kalbu, rašau laisvai visomis sostinėje vartojomomis kalbomis. Kadangi esu filologė, puikiai moku lietuvių, rusų ir anglų kalbas . Turiu vertėjos ir žurnalistinio darbo patirties.Turiu vadovavimo skyriui patirties, nes dirbau radijo Laidų užsieniui anglų kalba skyriaus vedėja apie dešimt metų. Ilgametė patirtis dirbant žurnaliste, reiškia, kad aš gerai orientuojuosi naujienų sraute ir sugebu greitai įvertinti Lietuvos ir pasaulio įvykių svarbą, sugebu juos išversti į tris kalbas ir ruošti teksto pranešimus radijui ir internetiniam tinklapiui. Daug metų esu ruošusi žinias, interviu ir gyvus reportažus, organizavusi tiesiogines transliacijas iš įvairių Lietuvos miestų. Turiu nemažesnę kaip 15 metų patirtį, ruošiant interviu su Lietuvos valstybės vadovais . Dabar dirbu LRT radijo Naujienų tarnyboje pagal autorinę sutartį ir su autorine sutartimi iki šiol dirbau Lietuvos žydų bendruomenėje.

Aš siūlau savo paslaugas internetinio tinklapio tekstų rašymui ir redagavimui lietuvių kalba.Internelinio puslapio tekstus nuolat atnaujinsiu nerečiau kaip vieną kartą per dieną, kasdien. Esant poreikiui galėsiu ir versti į anglų ar rusų k. Lietuvos žydų (litvakų) bendruomenės veiklos aprašymas, tarptautinių žydų organizacijų veiklos naujienų peržiūra ir aktualijų talpinimas bendruomenės internetiniame puslapyje – tai darbas, kurį aš atlieku dabar ir noriu tęsti ateityje. Atliksiu internetinio puslapio skilčių redagavimą ir atnaujinimą bei Lietuvos ir užsienio žiniasklaidos priemonių kasdienį monitoringą ir bendruomenei aktualios informacijos talpinimą LŽB puslapyje. Šias paslaugas siūlau suteikti už 620 eurų per mėnesį. Visus su autorine sutartimi susijusius mokesčius moka užsakovas.

Pagarbiai,

Salomėja Ilona Rūkienė